CELEX: 62008TA0032
Language: et
Date: 2013-04-24 00:00:00
Title: Kohtuasi T-32/08: Üldkohtu 24. aprilli 2013 . aasta otsus — Evropaïki Dynamiki versus Komisjon ( „Teenuste riigihanked — Hankemenetlus — Hanke hindamine, võttes arvesse Interneti kodulehekülje uue kontseptsiooni loomist — Pakkuja pakkumuse kõrvalejätmine — Põhjendamiskohustus — Ilmne hindamisviga — Valiku- ja lepingu sõlmimise kriteeriumid — Lepinguväline vastutus” )

8.6.2013   
            
            
               ET
            
            
               Euroopa Liidu Teataja
            
            
               C 164/14
            
         Üldkohtu 24. aprilli 2013. aasta otsus — Evropaïki Dynamiki versus Komisjon
   (Kohtuasi T-32/08) (1)
   
   (Teenuste riigihanked - Hankemenetlus - Hanke hindamine, võttes arvesse Interneti kodulehekülje uue kontseptsiooni loomist - Pakkuja pakkumuse kõrvalejätmine - Põhjendamiskohustus - Ilmne hindamisviga - Valiku- ja lepingu sõlmimise kriteeriumid - Lepinguväline vastutus)
   2013/C 164/24
   Kohtumenetluse keel: inglise
   
      Pooled
   
   
      Hageja(d): Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateena, Kreeka) (esindajad: advokaat N. Korogiannakis, hiljem advokaadid M. Roli ja M. Stavropoulou)
   
      Kostja(d): Euroopa Komisjon (esindajad: E. Manhaeve, hiljem advokaadid J. Stuyck ja A.-M. Vandromme)
   
      Ese
   
   Esiteks nõue tühistada komisjoni otsus, millega lükati tagasi hageja pakkumus hankemenetluses „Turuanalüüs kodulehekülje „Keskkond noortele eurooplastele” uue kontseptsiooni loomiseks”, ning teiseks nõue hüvitada tekitatud kahju.
   
      Resolutsioon
   
   
               1.
            
            
               Jätta hagi rahuldamata.
            
         
               2.
            
            
               Jätta Evropaïki Dynamiki — Proigmena Systimata Tilepikoinonion Pliroforikis kai Tilematikis AE kohtukulud nende endi kanda ja mõista neilt välja Euroopa Komisjoni kohtukulud.
            
         
      (1)  ELT C 92, 12.4.2008.